Der var himmelske toner i Strasbourg Catedrale de Notre-Dame tirsdag aften denne uge, da DR Pigekoret gav koncert som en del af det officielle kulturprogram i forbindelse med det danske formandskab for Europarådets Ministerkomité.

Her sang de blandt andet sangen 'Hollow Talk' af det danske band 'Choir of Young Belivers', som man for tiden kan høre som titelmelodi til DR1-dramaserie 'Broen'.

Inden koncerten om aftenen, optrådte DR Pigekoret for den parlamentariske forsamling i Europarådet, der ligger i Strasbourg. Og det var med royalt publikum, da Kronprinsesse Mary også var til stede.